ACTA DE LA SESSIÓ EXTRAORDINÀRIA I URGENT

CELEBRADA PEL PLE DE L'AJUNTAMENT

EL DIA 10 DE JUNY DE 2024

Membres assistents

Josep Maria Ferra Terrasa

Maria Roig Comas

Maria Nadal Vila

Yvette Yanira Matas Moranta

Manuel Benássar Gutiérrez de la Concha

María Magdalena Alorda Salom

Maria Ines Font Cuesta

Carlos Arrondo Nadal

Jaime Terrasa Sampol

María Andrea Busquets Pons

Antonio Bordoy Fernández

Jaime Rojas Fornés

No assisteixen:

Rafel Mir Canyelles

 A la Vila d'Esporles, Comunitat Autònoma de les Illes Balears, essent les denou hores i cinquanta de dia 10 de juny de 2024, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sr. batlle Josep Maria Ferra Terrassa, i amb l’assistència dels senyors regidors que es relacionen a l’encapçalament, amb l’objecte de celebrar sessió extraordinària i urgent i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina.

**1.- EXP.556/2024.- NOMENAMENT FILL IL·LUSTRE AL SR. RAFEL NADAL SALAS.-** Aquest punt es retirat de l’ordre del dia a petició del batle.

**2.- EXPEDIENT 781/2024. PROPOSTA DE CONCESSIÓ PREMI LA FILADORA 2024 A JOSEP ALEMANY MARTÍNEZ.-** El batle, Sr. Josep Maria Ferra Terrassa, dona lectura a la següent:

**P R O P O S T A**

El Reglament d’Honors i Distincions de l’Ajuntament d’Esporles contempla la potestat del consistori municipal per atorgar els següents reconeixements:

* Proclamació de Fill/a Il·lustre.
* Concessió de la Medalla d’Or de la Vila.
* Concessió del premi La Filadora.

Pel que fa al Premi La Filadora, l’esmentat reglament disposa el següent:

Article 8.

El premi La Filadora es podrà concedir anualment i de forma individual o col·lectiva, d’acord amb els preceptes d’aquest Reglament. El premi La Filadora consistirà en una rèplica en miniatura de l’escultura de La Filadora de l’escultora Remigia Caubet ubicada a la plaça d’Espanya, amb plaqueta indicativa del nom de la persona o col·lectiu premiat i la data.

Article 9.

Es pot concedir el premi La Filadora en els casos en què de forma individual o col·lectiva s’hagi treballat i destacat en pro de la dinamització cultural, social o esportiva a la vila d’Esporles. No podran optar a l’esmentat premi ni els càrrecs públics ni el personal que treballin per a l’Administració Municipal. Seran el Ple de l’ajuntament qui decidirà el premiat o premiada.

Article 10.

El premi La Filadora s’atorga a títol honorífic sense dret a pensió ni meritació de cap classe.

Atenent al Reglament d’Honors i Distincions, ES PROPOSA concedir el Premi La Filadora 2024 a **Josep Alemany Martínez**, veí d’Esporles com a reconeixement a la seva trajectòria, centrada principalment, en la dinamització cultural, sense deixar de banda la seva activitat de suport a la dinamització social, juvenil i esportiva així com la tasca en el foment de la participació ciutadana. Entre d’altres mèrits individuals i col·lectius es valoren els següents:

* Impulsor i promotor de les Festes de la Vilanova d’Esporles.
* Impulsor de l’Associació de Veïns de la Vilanova d’Esporles.
* Fundador i membre del Grup Excursionista d’Esporles.
* Fundador i membre de l’equip de redacció de la revista “El GROP”.
* Fundador i membre de la Colla de Dimonis d’Esporles “Bocs i Focs”.
* Impulsor de les Festes de Sant Antoni de la Vilanova i d’altres actes com la Calçotada anual a la Vilanova.
* Col·laborador destacat d’Entitats com el Centre d’Esplai la Cadernera d’Esporles, el Casal de Joves de Tramuntana i la Banda Lira Esporlerina.
* Com a empresari col·laborà i patrocinà actes i esdeveniments culturals, musicals, esportius i juvenils del municipi.

A continuació és passa a votació i la proposta es aprovada per unanimitat.

**EXP.856/2024.- MODIFICACIÓ REGLAMENT D'HONORS I DISTINCIONS.-** El batle, Sr. Josep Maria Ferra Terrassa, dona lectura a la següent:

**PROPOSTA A PLE**

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió de batlia | 09/06/2024 |  |
| Informe de Secretaria | 09/06/2024 |   |

**ACORD**

**PRIMER.** Aprovar inicialment la proposta de modificació del Reglament d’Honors i Distincions

 En conseqüència, es considera la necessitat de modificar el text amb les següents modificacions:

**REGLAMENT D’HONORS I DISTINCIONS**

CAPÍTOL I

Classes

Article 1.

Els honors i les distincions que aquest Ajuntament pot atorgar, són:

\* Proclamació de Fill/a Il·lustre.

\* Proclamació de Fill Adoptiu o Filla Adoptiva.

\* Concessió de la Medalla d’Or de la Vila.

\* Concessió del premi La Filadora.

CAPÍTOL II

Dels fills/es il·lustres

Article 2.

El major honor i la més alta distinció és la proclamació de fill/a il·lustre.

Article 3.

Per a la proclamació de fill/a il·lustre s’ha de tramitar el corresponent expedient en la forma que es determina en el present Reglament.

Article 4.

A l’expedient s’ha d’acreditar que el proposat compleix les condicions mínimes tot seguit enumerades i que no existeixen actes que puguin fer-lo desmerèixer en el concepte públic o que atemptin contra els valors democràtics. El no compliment d’ambdós requisits serà causa suficient per la no proclamació de fill/a il·lustre.

\* Hagi nascut dins el terme municipal d’Esporles o bé hi hagi residit la major part de la seva vida.

\* En professions en general, haver aconseguit els majors càrrecs amb rellevants serveis de transcendència manifesta.

\* En professions liberals o activitats professionals, haver realitzat treballs de ressonància en benefici del progrés, la indústria, l’agricultura, el comerç, la navegació, etc.

\* En les lletres o belles arts, que la seva obra hagi obtingut gran transcendència en la pau, la literatura, la història o l’art.

\* En ciències, haver realitzat descobriments o perfeccionaments o invents en favor de la humanitat, de la ciència, de la pau, etc.

\* Haver laborat en forma plenament reconeguda i de manera excepcional en pro de la vila d’Esporles.

\* Qualsevol altra condició que pel seu caràcter extraordinari, poc comú, i també exemplar, pugui ser considerada.

CAPÍTOL III

Article 5

El títol de Fill Adoptiu o Filla Adoptiva té la mateixa consideració que la de Fill o Filla Il·lustre.

Article 6

Per a la declaració de Fill Adoptiu o Filla Adoptiva s'haurà de tramitar l'expedient administratiu corresponent d’igual manera que l’expedient de Fill/a Il·lustre i, a més, acreditar que la persona proposada, resident a Esporles, sense ser natural d'Esporles i de qualsevol nacionalitat, ha desenvolupat, en qualsevol aspecte de l'activitat humana, una tasca exemplar i poc comuna; o també ha realitzat una tasca de les mateixes característiques per Esporles o al servei d'Esporles, en qualsevol aspecte de la vida ciutadana.

Article 7

També podrà ser declarat Fill Adoptiu o Filla Adoptiva qui, no sent natural d'Esporles ni hi resideixi, hagi realitzat una tasca en favor del nostre poble tan important com per merèixer aquesta distinció.

CAPÍTOL IV

De la Medalla d’Or de la Vila

Article 8.

La medalla d’or de la vila pot ser concedida en forma individual o col·lectiva, d’acord amb els preceptes d’aquest Reglament.

La medalla individual és de forma circular, de 45 M/M de diàmetre. A l’anvers porta amb inscripció amb relleu ‘ Ajuntament d’Esporles’ i al centre l’escut de la corporació Al revers, s’hi gravarà el nom de la persona o col·lectiu premiat i la data.

Article 9.

Es pot concedir la Medalla d’Or de la Vila en els casos en què de forma individual o col·lectiva s’hagi laborat en pro de la vila i contribuït a l’acreixement de la cultura, l’esport, de les seves riqueses i de la pública moral; per actes que determinin avantatges per a la població; per la constància i la laboriositat en l’exercici dels càrrecs així gratuïts com retribuïts; als que exerceixin funcions en pro de la vila tant a l’Estat Espanyol com a l’estranger; per quant afavoreixi d’una manera notòria i evident en benefici del progrés i desenvolupament de la vila o contribueixi a l’enaltiment del seu prestigi, i, en fi, per tot allò que d’una manera o altra resulti digne d’aquesta concessió.

La concessió de la Medalla d’Or de la Vila a favor d’autoritat, persona amb alt càrrec dins l’administració en què la Corporació es trobi en relació subordinada de jerarquia, no podrà iniciar-se mentre no hagi transcorregut com a mínim dos anys de finalitzada la seva gestió.

Article 10.

La Medalla d’Or de la Vila s’atorga a títol honorífic sense dret a pensió ni meritació de cap classe.

CAPÍTOL V

Del premi La Filadora

Article 11.

El premi La Filadora es podrà concedir anualment i de forma individual o col·lectiva, d’acord amb els preceptes d’aquest Reglament.

El premi La Filadora consistirà en una rèplica en miniatura de l’escultura de La Filadora de l’escultora Remigia Caubet ubicada a la plaça d’Espanya, amb plaqueta indicativa del nom de la persona o col·lectiu premiat i la data.

Article 12.

Es pot concedir el premi La Filadora en els casos en què de forma individual o col·lectiva s’hagi treballat i destacat en pro de la dinamització cultural, social o esportiva a la vila d’Esporles. No podran optar a l’esmentat premi ni els càrrecs públics ni el personal que treballin per a l’Administració Municipal.

Seran el Ple de l’ajuntament qui decidirà el premiat o premiada.

Article 13.

El premi La Filadora s’atorga a títol honorífic sense dret a pensió ni meritació de cap classe.

CAPÍTOL VI

Dels expedients

Article 14.

La concessió d’alguna de les distincions que l’Ajuntament pot atorgar, excepte les referents al premi La Filadora , seran objecte d’un expedient.

Article 15.

L’expedient de proclamació de fill/a il·lustre o concessió de la Medalla d’Or de la Vila s’inicia amb l’acord del Ple de l’Ajuntament sobre conveniència que s’incoï a fi de determinar si compleix les condicions per a la proclamació o concessió de l’honor i de la distinció a què es refereix.

Article 16.

La Batlia designa el regidor que ha d’actuar de ponent als expedients de fills/es il·lustres; el qual ha de recopilar tots els mèrits que compleix el proposat, i també els oportuns justificants. Els familiars del proposat o les persones que es considerin capacitades poden col·laborar per si o a petició del ponent en la missió de recopilació de dades.

Article 17.

Sota la presidència del batle s’ha de constituir un jurat integrat per tots els senyors/es regidors/es assistits pel secretari de la corporació, que hi actua com a tal.

Article 18.

Per poder-se constituir el jurat és necessària:

\* En els expedients iniciats per a la declaració de fill/a il·lustre l’assistència i la presència en la sessió de les dues terceres parts dels membres que de fet el constitueixen.

\* En els expedients iniciats per a la concessió de medalla d’or de la vila l’assistència i la presència a la sessió de la majoria absoluta del nombre legal de membres que el constitueixen.

Article 19.

Una vegada escoltat el ponent, el jurat ha de deliberar i assenyalar dia i hora per a la votació, si és que es considera que ha de ser ajornada per a estudi.

Article 20.

La decisió s’emet per votació nominal. El ponent tendrà dret a vot.

Article 21.

Per poder ser nomenat fill/a il·lustre és necessari aconseguir les ~~4/5~~ 2/3 parts del~~s~~ ~~vots emesos.~~ nombre legal de membres del jurat.

Per a concessió de la medalla d’or de la vila se necessita el vot favorable de les dues terceres parts del nombre legal de membres del jurat.

En el cas que no pugui recaure proclamació de fill/a il·lustre per no haver aconseguit els vots a què es refereix el paràgraf anterior, s’ha de diligenciar l’expedient en què es farà constar: ‘Estudiat el present expedient el Jurat Qualificador n’acorda l’arxivament’ o ‘Estudiat el present expedient el Jurat Qualificador entén que ha d’iniciar-se el tràmit per a la concessió de medalla d’or de la vila’. La diligència serà subscrita pel president i el secretari del jurat.

Article 22.

La decisió del jurat, si és favorable, s’eleva al Ple de l’Ajuntament per a la seva ratificació.

Article 23.

Per a la resolució definitiva pel Ple es requerirà:

\* En els expedients de proclamació de fill/a il·lustre el vot favorable de les dues terceres parts del nombre legal dels seus membres.

\* En la concessió de la Medalla d’Or de la Vila el vot favorable de la de les dues terceres parts del nombre legal dels seus membres.

CAPÍTOL VII

Extracte del cerimonial

Article 24.

La proclamació de fill/a il·lustre, la concessió de la Medalla d’Or de la Vila, la concessió del premi La Filadora, implica la celebració d’un acte públic que es durà a terme al lloc on es determini en el seu moment durant les festes patronals, preferiblement el dia 29 de juny, festa de Sant Pere.

El dit acte se celebra sota la presidència del batle, amb assistència dels membres de la corporació, familiars de la persona homenatjada, l’interessat, autoritats i públic en general.

Es llegeix la biografia del fill/a il·lustre o de concessió de la Medalla. Es descobreix el retrat del fill/a il·lustre proclamat, que ha de ser exposat al saló de sessions d’aquest Ajuntament. El retrat és costejat per l’Ajuntament, llevat que els familiars o particulars tinguin interès a oferir-lo a l’Ajuntament. S’imposen les medalles i el premi La Filadora que s’hagin concedit.

CAPÍTOL VIII

PROCEDIMENT D’ALTRES DISTINCIONS HONORÍFIQUES

Article 25.

El Ple de l’Ajuntament d’Esporles proposarà la concessió de les altres distincions consistents en denominacions, monuments i plaques commemoratives.

La proposta de concessió, s’elevarà a la consideració de la Ple municipal i es requerirà d’acord per majoria absoluta dels membres de la corporació per a la seva aprovació.

CAPÍTOL IX

Dels altres premis

Article 26.

L’Ajuntament d’Esporles podrà convocar altres premis, que es regiran per les seves bases específiques relacionats amb la cultura, l’esport, la investigació, el comerç, etc., sempre que es compleixin les característiques d’aquest tipus de premis.

CAPÍTOL X

Llibre d’honor i llibre de registre

Article 27.

L'Ajuntament d’Esporles disposarà d'un llibre d'honor, on podran signar les personalitats que visitin la casa consistorial. La decisió de les persones que poden signar a l’esmentat llibre serà competència del batle. El llibre serà custodiat pel secretari/a general de la corporació.

Article 28.

La Secretaria General de l'Ajuntament tindrà al seu càrrec la custòdia i gestió del llibre registre d'honors i distincions, que estarà dividit en tantes seccions com nomenaments i distincions honorífics es contemplin en el Reglament.

En aquest llibre s'inscriuran, per ordre cronològic, els honors i distincions atorgats, amb expressió de les dades identificatives de la persona beneficiària i un breu resum de les circumstàncies personals que varen motivar la distinció.

CAPÍTOL XI

Galeria de retrats fotogràfics dels batles de la democràcia

Article 29.

L’Ajuntament d’Esporles disposarà d’una galeria de retrats fotogràfics dels batles de la democràcia. Cada un dels retrats s’acompanyarà d’una placa que contindrà les dades del seu mandat.

La galeria de retrats fotogràfics s’ubicarà en l’espai municipal de l’Ajuntament d’Esporles.

CAPÍTOL XII

Dels agermanaments

Article 30.

L'Ajuntament d’Esporles, d'ofici o a instància de part, podrà promoure el seu agermanament amb altres corporacions locals, nacionals, estatals o estrangeres, amb l'objecte d'establir llaços de relació o amistat permanents, en ordre a un millor coneixement, enteniment, intercanvi d'experiències i cooperació mútua.

Article 31.

La iniciativa de l'agermanament correspondrà tant a l'Ajuntament d’Esporles com a la corporació local afectada, o a qualsevol persona física o jurídica, pública o privada, integrada en la col·lectivitat a agermanar que, de forma motivada, així ho proposi.

Article 32.

Plantejada la iniciativa, el procediment a seguir serà el següent:

- Acord plenari, adoptat per les dues terceres parts de la corporació.

- Elaboració d'un projecte d'agermanament per part del representant municipal que, en tot cas, haurà de contenir la informació següent:

a) Dades de la ciutat escollida i definició de les característiques bàsiques d'aquesta.

b) Proposta del programa d'activitats a desenvolupar en el marc de l'agermanament.

c) Proposta de calendari i procediment per a la formalització de l'agermanament.

d) Proposta de constitució i formació d'un Comitè de l'agermanament, integrat per representants públics i, si escau, privats de les ciutats agermanades.

- Acord plenari, adoptat per les dues terceres parts de la corporació.

Article 33.

L’acte d’agermanament es farà en acte solemne al saló de sessions d'aquest Ajuntament o qualsevol altre lloc habilitat a l'efecte, al qual assistirà la corporació de l’Ajuntament d’Esporles en ple i les autoritats, i una representació de la corporació que s’hi agermana, així com particulars que a tal efecte siguin expressament convidats per la Batlia.

En aquest acte, el batle del municipi, com a representant d'aquesta, lliurarà un títol acreditatiu, en paper pergamí, de l’agermanament.

DISPOSICIÓ FINAL

Per a tot el no previst en el present reglament es regularà per la legislació aplicable i disposicions d’aquest Ajuntament quant a la seva interpretació.

Es produirà la seva entrada en vigor el mateix dia en què es publiqui al BOIB.

**SEGON.-** Publicar l’acord inical al Boib.

**TERCER.**- En el cas que no es presenti cap reclamació o el suggeriment, l'acord inicialment adoptat s'entendrà definitivament aprovat sense necessitat de nou acord exprés, estenent-se per aquesta Secretaria la certificació que acrediti l'elevació a definitiva de l'aprovació inicial.

L'Acord d'aprovació definitiva expressa o tàcita del reglament , amb el text íntegre d'aquesta, ha de publicar-se per al seu general coneixement en el tauler d'anuncis de l'Ajuntament i en el Butlletí Oficial de les Illes Balears, tal com disposa l'article 70.2 de la Llei 7/1985, de 2 d'abril, Reguladora de les Bases del Règim Local en concordança amb l'article 103 de la Llei 20/2006, de 15 de desembre, municipal i de règim local de les Illes Balears.

El Sr. Bennassar comenta que no està d’acord amb l’article 21 i per tant votarà en contra a aquest punt.

Respecte l’article 29 proposa afegir aquí on diu “La galeria de retrats fotogràfics s’ubicarà en l’espai municipal de l’Ajuntament d’Esporles.” , preferentment a la Sala de Plens a la sala de Plens a la qual cosa el grup Mes dona el seu suports.

Respecte l’article 33 el PP proposa que siguin 4/5 parts però el batle considera que 2/3 parts és la fórmula més utilitzada i suficient.

A continuació es passa a votar cada un dels articles objecte de comentari de PP i el resultat és el següent:

Art. 21 es aprovat amb 8 vots a favor del grup MES i Psib-Psoe i 4 vots en contra de PP i Vox

Art. 33 es aprovat amb 8 vots a favor del grup MES i Psib-Psoe i 4 vots en contra de PP i Vox

Per tant no s’aplicaran al text les esmenes presentades pel PP.

Finalment es vota el text complet del reglament i és aprovat per unanimitat.

 [Un cop examinats els punts assenyalats a l’ordre del dia, essent les vint hores i vint minuts el Sr. batle aixecà la sessió, i per fer-hi constar el que s’hi ha tractat, jo la secretària en don fe, i amb el seu Vist-i-plau estenc la present Acta al lloc i la data assenyalats a l’encapçalament.](http://www.atib.es/)

[La secretària l Vist i plau](http://www.atib.es/)

 [El batle](http://www.atib.es/)